text: Haka nan kuma yayin da ya ke ishara da shekaru aru-aru din da masu tinkaho da karfi suka yi a wannan yanki mai matukar muhimmanci na Tekun Fasha da Tekun Oman kuwa, Ayatullah Khamenei cewa ya yi: Yanayin da ake ciki a yau ya sha bamban da na da nesa ba kusa ba, don kuwa yankunan da ke bakin ruwan wannan yankin yana hannun 'yantacciyar gwamnati da kuma madaukakiyar al'ummar da ta farka ne wacce ta san irin karfi da kuma daukakar da al'ummarta take da su, sannan kuma ta hanyar dogaro da Allah za ta tabbatar da ikonta a kan dukkanin wani karfi na siyasa da soji da kuma tilasta masa ja da baya.